Arutelu:Maailmareligioon - Vikipeedia, vaba entsüklopeedia

# Arutelu:Maailmareligioon

###

Mis see tähendab, et maailmareligiooni peatunnus on universaalsus?

Mis asi on Hiina universum? Siim 17:34, 6 Sep 2004 (UTC)

See artikkel on kustutamise kandidaat kuna on juba olemas artikkel religioon. Siim 17:48, 6 Sep 2004 (UTC)

Inglise keelne Wikipeedia sisaldab suure hulga religioone. Minu meelest pole mõtet mõnda neist lahterdada maailmareligiooniks. http://en.wikipedia.org/wiki/Religions_of_the_world

Hädapärast võiks maailmareligiooniks nimetada selliseid, mis on levinud olulisel määral kõigis maailmajagudes. --Kirju 18:33, 6 Sep 2004 (UTC)

    mis mul ikka öelda - õppige filosoofia ja teoloogia aluseid, mina elementaarsete asjade üle siin loengut pidama küll ei hakka. Ühe põlvkonna hariduselünka ei paranda paari kommentaariga. --Leon 18:47, 6 Sep 2004 (UTC)

      Leon, palun diskuteeri konstruktiivselt.

      Selline mõiste nagu maailmareligioon on olemas küll. Maailmareligioonide all mõeldakse neid religioone, mis on ületanud ühe rahva piirid ja mis on maailmas laialt levinud. Vaieldamatult kuuluvad nende hulka kristlus, islam ja budism, teiste puhul võib vaielda.

      Olen nõus, et "universaalsus" on ebamäärane ning et "Hiina universum" ega hiina filosoofia siia ei sobi. Andres 19:26, 6 Sep 2004 (UTC)

      Tüüpilised näited rahvusreligioonidest, seega siis mittemaailmareligioonidest, on judaism ja šintoism. Ilmselt mõtleb Leon universaalsuse all seda, et religiooni saab omaks võtta mis tahes inimene. Sellega tekivad suured raskused näiteks esivanematekultuse ja äravalitud rahva korral. Hinduismi puhul on takistuseks kastikuuluvus, kuigi on hinduistlikke suundi, mis kaste ei tunnista, näiteks kas või meie krišnaism. Tundub, et ka konfutsianism on lahutamatult seotud ühiskonnaga ning seetõttu pole mõeldav, et Eestis keegi võtab kätte ja hakkab konfutsianistiks. Andres 19:38, 6 Sep 2004 (UTC)

      Paistab küll, et viimasel ajal on hakatud maailmareligiooni mõistest loobuma. Andres 19:44, 6 Sep 2004 (UTC)

        Kommentaar üleeelmisele lõigule: Juba parem! Ma oleks tahtnud juba küsima hakata, et kas šamaanlus on ka maailmareligioon, sest võib öelda, et ületanud ühe rahva piirid. Tänapäeval inimesed liiguvad ja kannavad omi uskumusi endaga kaasas ja seega võiks levimise põhjal pea kõik lugeda maailmareligioonideks. Nii, et tegelikult on kriteeriumiks omaks võtmise võimalus. Täpselt nii, nagu Andres seda ütles. Niimoodi võiks selle ka artikliks kokku kirjutada. P.S. Vastandi terminiks peaks minu teada olema hõimureligioon. --Kirju 19:54, 6 Sep 2004 (UTC)

    Veits kriitikat Leonile kah (ära pane pahaks). Vikipeedia on koht kuhu pannakse kirja elementaartõed suhteliselt arusaadaval kujul. Diskuteerimine iseenesest polegi vajalik. Piisab, kui artikkel on selgelt ja üheseltmõistetavalt kirjutatud. Need paar lauset seda polnud ning pole mõtet sellele viitamise pärast inimesi kuhugi saata (ei õppima ega mujale), vaid proovida sõnastust parandada. Kirju 19:54, 6 Sep 2004 (UTC)

  Ma kirjutasin ennist peast, mälu järgi, nii kuidas mulle meelde on jäänud ja kuidas ma sellest aru saan. Püüdsin leida sellele kinnitust, aga ei leidnud üles ühtki allikat, kus maailmareligiooni (-e) (saksa keeles Weltreligion, -en) nii mõistetaks. Esiteks on nähtavasti hakatud seda mõistet kritiseerima (aga ma ei tea kuidas täpselt) ja teiseks on ainsaks kriteeriumiks muutunud pooldajate arv. Kui kriteeriumiks on ainult see, siis pole tõesti seda mõistet tarvis. Peale selle, tundub, et universaalsus on seotud ka mingi taotlusega hõlmata kogu maailma (kristlusega on lahutamatult seotud misjon, sõnumi viimine kogu maailmale; islam püüab samuti levida kõikjale, kuni täielöiku võiduni, budismis taotletakse kõikide olendite jõudmist nirvaanasse). Selliseid universalismi elemente leidub muidugi ka mujal.

  Igatahes peaks selles artiklis näitama maailmareligiooni mõiste ajalugu. Mina ei ole suutnud selle kohta materjali leida ja mul napib teadmisi. Igatahes tundub mulle, et praeguses tekstis on segamini kaks erinevat arusaama maailmareligioonist.

  Arvan, et diskuteerimine on vajalik nii selleks, et parima lahenduse otsimine oleks tõhusam, kui ka selleks, et Vikipeedias oleks kollegiaalsuse vaim. Mõra kollegiaalsuses teeb inimestele haiget ja tekitab liigset närvikulu. Andres 20:27, 6 Sep 2004 (UTC)

  Nüüd ma näen, et artiklis on siiski öeldud "hiina universalism", mitte "Hiina universum". Arvan, et hiina universalismi all on möeldud kompleksi, kuhu kuuluvad konfutsianism, taoism ja hiina budism. Andres 20:30, 6 Sep 2004 (UTC)

    Algses versioonis ole hiina universum. Siim 20:35, 6 Sep 2004 (UTC)

Tsiteerin: Maailmareligioonid on maailma võimsaimad religioonid. Peatunnus on universaalsus; vastand on rahvusreligioon. ja parandaksin järgmiselt: Maalimareligioon on usund, mis on väljunud rahvausundi piiridest ning on omaks võetud laiemalt. ... sest see on selle mõiste tegelik sisu. Maailmareligioone on kolm: budism, kristlus ja islam. Hinduism on kahtlemata ainult India rahvaste usund, samuti nagu taoism ja konfutsionalism on hiina usundid. Taoism on küll mõjutanud naaberrahvaste religioone (eriti jaapani, korea ja Kagu-Aasia maade omasid), kuid vist ikkagi ei saa teda maailmareligiooniks nimetada... vähemalt pole kuulnud, et keegi oleks teda maailmareligiooniks pidanud... asjaolu, et maailmareligioonid on alguse saanud mõnest rahvausundist (nagu kristlus judaismist jne) ei tohiks segadust tekitada, vaid pigem selgust tuua mõistetes... IMHO... --Lulu 16:50, 25 Jan 2005 (UTC)

no muutsin siis ära, kuna keegi kohe karjuma ei hakanud... --Lulu 16:55, 26 Jan 2005 (UTC)

Välja otsitud andmebaasist "http://et.wikipedia.org../../../m/a/a/Arutelu%7EMaailmareligioon_9f3b.html"

##### Views

- Artikkel
- Arutelu
- Viimane redaktsioon

##### Otsi